تابنادميت ؤلا تابنادمية هيا واحد لموڤمو فلسافي و تخمامي بان هوّا اللول فالطاليان فلوقيتة ديال لعاودولادة (ب لفرانساوية Renaissance)، ؤ من بعد داز نتاشر فݣاع الجوايه دلوروپ سيرتو مورا لختيراع ديال لفوطوكوپي دݣوتنبرݣ فعام 1448م ضد فالضوݣما لقاصحة ديال لكانيسة اللي كانت سايدة فلوقيتة ديال الضلامي. لبيت دلمصاوبة ديال هاد لموفمو هوا تبدل الشوفة على بنادم وترجّع ليه لقيمة ديالو، ؤ تحيي لخصايل و لفلسافة دليونان لقديمة اللي كاتعتابر بنادم هوا الصونطر ديال لفلك(لكون) و لهتيمام ديالها، ؤاللي مبازية على تاعقلانيت و التخمام لحر اللي هوا السّاس ديالها. فݣاع ؤروپا، كانو لقرّاية كي إيرازم (1469-1536) و ݣيوم بودي (1467-1540)كايهزو لكنانش و النصوصا ليونانية و اللاتينية لقدام ؤ كايترجموهوم وكايخدمو عليهوم. تابنادميت كاتحط بنادم فالصونطر ديال لفلك كيما قال لعاليم دالربانيات جون پيك دولاميراندول، وفوق هادشي كاتݣول باللي بنادم مكمول و لكسدة ديالو مپيرفيكتية وحتا لولة ماخاطياهاش، داكشي علاش الرساما ديك الساعات كانو كايرسمو بنادم عريان. حيت بالنسبة ليهوم"لعقل الصحيح فلكسدة الصحيحة" : "Mens sana in corpore sano" هاد لمتلة اللي كاترجع للشاعير اللاتيني يوفينال اللي عاش فلقرن اللول ميلادي. لفلاسفة لبنادميا عندهوم التيقة لكاملة ببنادم حيت هوا لمخلوق اللي عندو لقدرة و لبغية باش يكتاسب لمعريفة و يقلب على لحكمة.